CELEX: 62018CN0555
Language: sl
Date: 2018-08-30 00:00:00
Title: Zadeva C-555/18: Predlog za sprejetje predhodne odločbe, ki ga je vložilo Sofiyski rayonen sad (Bolgarija) 30. avgusta 2018 – K.H.K./B.A.C., E.E.K.

26.11.2018   
            
            
               SL
            
            
               Uradni list Evropske unije
            
            
               C 427/14
            
         
      Predlog za sprejetje predhodne odločbe, ki ga je vložilo Sofiyski rayonen sad (Bolgarija) 30. avgusta 2018 – K.H.K./B.A.C., E.E.K.
      (Zadeva C-555/18)
      (2018/C 427/20)
      Jezik postopka: bolgarščina
      
         Predložitveno sodišče
      
      Sofiyski rayonen sad
      
         Stranke v postopku v glavni stvari
      
      
         Vlagatelj predloga: K.H.K.
      
         Dolžnika: B.A.C, E.E.K.
      
         Vprašanja za predhodno odločanje
      
      
                  1.
               
               
                  Ali je plačilni nalog v zvezo z denarno terjatvijo na podlagi člena 410 Grazhdanski protsesualen kodeks (zakon o civilnem postopku; v nadaljevanju: GPK), ki še ni postal pravnomočen, javna listina v smislu člena 4(10) Uredbe (ЕU) št. 655/2014 Evropskega parlamenta in Sveta z dne 15. maja 2014 (1)?
               
            
                  2.
               
               
                  Če plačilni nalog na podlagi člena 410 GPK ni javna listina, ali je treba na podlagi vloge začeti ločen postopek na podlagi člena 5(a) Uredbe (EU) št. 655/2014 Evropskega parlamenta in Sveta z dne 15. maja 2014 zunaj postopka v skladu s členom 410 GPK?
               
            
                  3.
               
               
                  Če je plačilni nalog na podlagi člena 410 GPK javna listina, ali je potem sodišče dolžno odločiti v roku iz člena 18(1) Uredbe (EU) št. 655/2014 Evropskega parlamenta in Sveta z dne 15. maja 2014, če je tek rokov med sodnimi počitnicami v skladu z določbo nacionalnega prava zadržan?
               
            
         (1)  Uredba (EU) št. 655/2014 Evropskega parlamenta in Sveta z dne 15. maja 2014 o določitvi postopka za evropski nalog za zamrznitev bančnih računov z namenom olajšanja čezmejne izterjave dolgov v civilnih in gospodarskih zadevah (UL 2014, L 189, str. 59).